Vidas Pinkevičius

Vidas Pinkevičius (oficialiai – Vydas Pinkevičius, 1949 m. lapkričio 9 d. Šiaulių rajonas, Gruzdžių miestelis – 2012 m. balandžio 12 d. Klaipėda) – monumentaliosios-dekoratyvinės tapybos dailininkas.

 Biografija 
1968 m. baigė Gruzdžių vidurinę mokyklą ir 1968 m. įstojo į Vilniaus dailės institutą (dab. Vilniaus dailės akademija). Studijavo freską mozaiką. 1973 m., baigęs dailės institutą, atvyko į Klaipėdą ir dirbo 21-oje profesinėje technikos mokykloje.

1974–1975 m. priverstinai tarnavo sovietinėje armijoje, parsivežė daug piešinių. Karinės tarnybos tematika nutapė daugybę paveikslų. 1975–2012 m. dėstė tapybą ir kompoziciją Klaipėdos Adomo Brako mokykloje.

Dailininkas uostamiesčio, respublikinėse, bei užsienio bendrose dailės parodose pradėjo dalyvauti nuo 1973 m. Jis suruošė daug savo asmeninių kūrybos parodų Lietuvoje: Klaipėdoje, Vilniuje, Šiauliuose, Juknaičiuose; taip pat ir užsienio šalyse: Latvijoje, JAV, Švedijoje, Italijoje, Rusijoje ir kt.

Lietuvos dailininkų sąjungos narys nuo 1986 m.

Sutuoktinė Felicija Kačenauskaitė-Pinkevičienė (grafikė), sūnus – Vidas Pinkevičius (vargonininkas).

 Kūryba 
Tapytojas sukūrė freskų:
 Du gaideliai 1973 m. (kartu su Juozu Vosyliumi), *Vaistų istorija, Klaipėdos Sportininkų g. vaistinė (1976 m.).

Nuo XX a. aštunto dešimtmečio pabaigos V. Pinkevičius tapė vien molbertinės tapybos kūrinius. Tapytojo paveikslų temos įvairios: portretai, buvusio sovietinio kario vizijos, pajūrio gamtovaizdžiai, uostamiesčio fragmentai, istoriniai, mitologiniai, religiniai motyvai, alegoriškai simboliški menamos tikrovės etiudai, panoraminiai švenčių, liaudiškų apeigų vaizdai. Menininką domino žmogaus egzistencijos problemos, gimtojo krašto praeitis ir dabartis.

Anot menotyrininko Petro Šmito, "Kūrybinei vaizduotei jis peno sėmėsi iš senųjų meistrų kūrybos. Yra jo kūryboje paveikslų, kur realaus vaizdo vizija pinasi su abstrakčiomis formų, spalvinių dėmių ir potėpių impulsyviomis dermėmis. Jo spontaniškai impulsyvi, emocionali, ekspresyvios plastinės išraiškos tapyba yra išskirtinė, lengvai atpažįstama. Savo angažuotu tapybiniu stiliumi ji yra šiuolaikiška ir tvirtai įsirašė į Lietuvos tapybos šiuolaikinę istoriją. „

Dailininko kūrinių turi Lietuvos nacionalinis dailės muziejus, Lietuvos etnokosmologijos muziejus (Molėtų raj.), 1863 m. sukilimo muziejus (Paberžė), Žemaičių dailės muziejus (Plungė), privatūs kolekcininkai Lietuvoje ir užsienyje.

 Parodos 

 Tarptautinės 

 1981 m. Sąjunginė jaunųjų dailininkų paroda. Maskva–Taškentas
 1982 m. Grupinė tapybos darbų paroda. Liepoja, Latvijos TSR
 1982 m. Sąjunginė dailės paroda. Maskva, Rusijos TFSR
 1984 m. Sąjunginė dailės paroda „Žemė ir žmogus“. Maskva, Rusijos TFSR
 1988 m. Klaipėdos dailininkų paroda. Kuba
 2007 m. Grupinė Klaipėdos dailininkų paroda. Kaliningradas, Rusijos Federacija

 Lietuvoje 

 Personalinės parodos 
 1978 m. Personalinė piešinių paroda. Klaipėda
 1981 m. Personalinė tapybos darbų paroda. Juknaičiai
 1982 m. Personalinė tapybos ir piešinių paroda. Klaipėda
 1985 m. Personalinė tapybos darbų paroda. Klaipėda – Šiauliai – Vilnius
 1989 m. Personalinė 40-mečio paroda. Klaipėdos parodų rūmai. Klaipėda
 1993 m. Personalinė paroda popiežiaus Jono Pauliaus II apsilankymo Kryžių kalne proga. „Laiptų“ galerija. Šiauliai
 1999 m. Personalinė paroda „Kryžkelė“. Klaipėdos parodų rūmai. Klaipėda
 1999 m. Personalinė 50-mečio paroda. Klaipėdos parodų rūmai. Klaipėda
 2000 m. Personalinė paroda „Kryžkelė, 2000-ieji“. Klaipėdos parodų rūmai. Klaipėda
 2000 m. Personalinė paroda. Dailės salonas „Paletė“. Klaipėda
 2001 m. Personalinė paroda „Nei dienos be linijos…“. Galerija „D“. Klaipėda
 2001 m. Personalinė paroda. „Rūtų galerija“. Klaipėda
 2003 m. Personalinė paroda „Prisiminimai“. Dailės salonas „Paletė“. Klaipėda
 2004 m. Personalinė paroda „Kryžkelė“. „Klaipėdos galerija“. Klaipėda
 2005 m. Personalinė paroda. Dailės salonas „Paletė“. Klaipėda
 2006 m. Personalinė paroda. Klaipėdos universiteto galerija „Koridorius“. Klaipėda
 2007 m. Personalinė paroda „Sodai“. I. Simonaitytės biblioteka. Klaipėda
 2009 m. Personalinė paroda „Kelionė“. Girulių biblioteka. Klaipėda
 2009 m. Personalinė paroda „Spalvota tyla“. Klaipėdos koncertų salė. Klaipėda
 2010 m. Personalinė paroda „Spalvota tyla“. Trakų gatvės galerija. Šiauliai
 2010 m. Personalinė paroda „Spalvota tyla“. Galerija „Šulinys“. Kernavė
 2013 m. Personalinė paroda „Gyvenimas – tapyba“. KKKC parodų rūmai. Klaipėda
 2014 m. Personalinė paroda „Gyvenimas – tapyba“. Vilniaus rotušė. Vilnius

 Grupinės parodos 
Nuo kūrybinės karjeros pradžios darbai eksponuoti daugiau nei 40-yje grupinių parodų Lietuvoje.

 Šaltiniai 

Kategorija:Lietuvos tapytojai